DIS 'n moeilike Januarie. Ek voel lus en skilder 'n vaas met die geraamte van 'n verdroogde krismisroos en noem dit “Babelas Stillewe". Dit kan gelyktydig absurd en surrealisties wees en die eksistensiële krisis vergestalt wat ons aan die begin jaar ervaar.
Die ligte Kers-pavlova het my swaarder gelaat. Van die rondswaai van 'n glas pienk sjampanje in die lug op die maat van Mariah Carey het net 'n gebreekte klokglas oorgebly.
Januarie is hier met sy ekstra dag en ek sal my ná die gefuif moet navigeer deur dit wat oorgebly het – die finansiële gebakte pere. Dit lyk of al uitweg die kombinasie van 'n glas vodka en Chaka Khan as klankbaan kan wees, maar miskien lê die oplossing in die herlees van Jan Rabie se Paryse dagboek...